**Mór Városi Önkormányzat Képviselő-testületének**

**32/2024. (I.31.) határozata**

**2024. évi út- és járdafelújítási munkálatokra vonatkozó közbeszerzési eljárás lezárása tárgyában**

Mór Városi Önkormányzat Képviselő-testülete - az ajánlatkérő önkormányzat részéről – a 6/2024. (I.11.) határozatával a 2024. évi út- és járdafelújítási munkálatok tárgyában a közbeszerzésekről szóló 2015. évi CXLIII. törvény 115. §-ban rögzített feltételek fennállása alapján, hirdetmény közzététele nélkül indított közbeszerzési eljárás kapcsán a határozat 1. sz. mellékletét képező Előterjesztésben foglaltakat, jóváhagyva, és az eljárást lezárva:

* + azt eredményesnek nyilvánítja,
* nyertes ajánlattevőnek az ÚTÉPPARK Útépítő és Mélyépítő Kft-t**.** (8000 Székesfehérvár, Szlovák utca 6.) választja ki nettó 280 601 123 Ft + 5% tartalékkeret + ÁFA, azaz bruttó 374 181 598 Ft ajánlati árral;
  + a kivitelezési munkához szükséges fedezet bruttó 360 292 eFt összegben áll rendelkezésre a Képviselő-testület 5/2024. (I.11.) határozata alapján, amelyen felül a Képviselő-testület további bruttó 13 889 598 Ft forrás elkülönítésére vállal kötelezettséget az Önkormányzat 2024. évi költségvetésében.
  + Továbbá a Képviselő-testület felhatalmazza a polgármestert a közbeszerzési dokumentációnak és nyertes ajánlatnak megfelelő tartalommal megköthető vállalkozási szerződés aláírására.

Határidő: 2024.02.15.

Felelős: polgármester(Önkormányzati Iroda)

Fenyves Péter Dr. Taba Nikoletta

polgármester jegyző